Jaymes Young (gebore Jaymes McFarland, 1 September 1991) is 'n Amerikaanse sanger-liedjieskrywer en musikant. Op 9 September 2013 stel hy sy eerste EP, Dark Star EP vry. Sy debuutalbum Feel Something is op 23 Junie 2017 vrygestel. In 2013 teken hy 'n kontrak met Atlantic Records en toer hy saam met die groep London Grammar. Op 28 September 2014 stel hy sy tweede EP, Habits of My Heart vry en hy tree by die opening van Vance Joy se konserte op tydens Vance Joy se Dream Your Life Away-toer. In 2014 sing hy saam met Birdy op David Guetta se I'll Keep Loving You-album Listen. In 2016 werk hy saam met die Amerikaanse musikant ZHU om twee liedjies, Hometown Girl en Cold Blooded te skryf. Hy sing ook in die twee liedjies, maar word nie daarvoor gekrediteer nie. Die liedjies het uiteindelik deel geword van ZHU se debuutalbum Generationwhy, wat op 29 Julie 2016 vrygelaat is. McFarland het in Seattle, Washington grootgeword en het sy belangstelling in musiek aan sy musiekliefhebbende ouers, broers en susters te danke.